ŠILALĖS RAJONO SAVIVALDYBĖS

TARYBA

SPRENDIMAS

DĖL ŠILALĖS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ IR KOMUNALINĖMS ATLIEKOMS NEPRISKIRIAMŲ BUITYJE SUSIDARANČIŲ ATLIEKŲ TVARKYMĄ DYDŽIO NUSTATYMO METODIKOS PATVIRTINIMO

2025 m. sausio 30 d. Nr. T1-20

Šilalė

Vadovaudamasi Lietuvos Respublikos atliekų tvarkymo įstatymo 25, 302 straipsniais, Lietuvos Respublikos rinkliavų įstatymo 11 straipsnio 1 dalies 8 punktu, Lietuvos Respublikos vietos savivaldos įstatymo 6 straipsnio 31 punktu, 15 straipsnio 4 dalimi, įgyvendindama Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisykles, patvirtintas Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklių patvirtinimo“, atsižvelgdama į UAB Tauragės regiono atliekų tvarkymo centro 2024 m. lapkričio 26 d. raštą Nr. IS-337 „Dėl UAB Tauragės regiono atliekų tvarkymo centro nereguliuojamos veiklos paslaugų kainų, Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą metodikos ir nuostatų patvirtinimo“, Šilalės rajono savivaldybės taryba n u s p r e n d ž i a:

1. Patvirtinti Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo metodiką (pridedama).

2. Pripažinti netekusiu galios Šilalės rajono savivaldybės tarybos 2017 m. gegužės 25 d. sprendimo Nr. T1-153 „Dėl Šilalės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos ir Šilalės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ 2 punktą.

3. Nustatyti, kad šis sprendimas įsigalioja nuo 2025 m. vasario 1 d.

4. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt ir Teisės aktų registre.

Savivaldybės meras	Tadas Bartkus

PATVIRTINTA

Šilalės rajono savivaldybės tarybos

2025 m. sausio 30 d. sprendimu

Nr. T1-20

ŠILALĖS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ IR KOMUNALINĖMS ATLIEKOMS NEPRISKIRIAMŲ BUITYJE SUSIDARANČIŲ ATLIEKŲ TVARKYMĄ DYDŽIO NUSTATYMO METODIKA

I SKYRIUS

BENDROSIOS NUOSTATOS

1.	Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo metodika (toliau – Metodika) skirta vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą (toliau – Vietinė rinkliava) dydžio nustatymo principams apibrėžti.

2.	Metodika parengta vadovaujantis Lietuvos Respublikos atliekų tvarkymo įstatymu, Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr.711 „Dėl Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklių patvirtinimo“ (toliau – Taisyklės), Lietuvos Respublikos aplinkos ministro 2013 m. vasario 20 d. įsakymu Nr. D1–150 „Dėl Nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašo patvirtinimo“.

3.	Pagal Metodikos nuostatas nustačius su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusias būtinąsias sąnaudas, apskaičiuojamas Vietinės rinkliavos dydis Šilalės rajono savivaldybėje (toliau – Vietinės rinkliavos dydis).

4.	Metodikoje vartojamos sąvokos apibrėžtos Lietuvos Respublikos atliekų tvarkymo įstatyme, Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatuose (toliau – Vietinės rinkliavos nuostatai) ir kituose atliekų tvarkymą reglamentuojančiuose teisės aktuose.

II SKYRIUS

BŪTINŲJŲ SĄNAUDŲ NUSTATYMO PRINCIPAI

5.	Būtinosios su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusios sąnaudos – tiesiogiai su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusios pagrįstos sąnaudos, reikalingos šių atliekų tvarkymo paslaugai suteikti, šioms atliekoms surinkti ir tvarkyti skirtą infrastruktūrą eksploatuoti ilgą laiką, jos atnaujinimui užtikrinti ir priimtinoms atliekų turėtojams sąlygoms dalyvauti tvarkant komunalines atliekas ir komunalinėms atliekoms nepriskiriamas buityje susidarančias atliekas sudaryti, taip pat aplinkos taršai mažinti (toliau – Būtinosios sąnaudos).

6.	Būtinosios sąnaudos apskaičiuojamos kaip atskirų komunalinių atliekų ir komunalinėms atliekoms nepriskiriamų buityje susidarančių atliekų tvarkymo veiklų būtinųjų sąnaudų suma.

7.	Būtinąsias sąnaudas sudaro:

7.1.	atliekų surinkimo ir vežimo sąnaudos;

7.2.	regioninio atliekų tvarkymo centro komunalinių atliekų tvarkymo paslaugos (reguliuojamosios veiklos) sąnaudos;

7.3.	atliekų tvarkymo sąnaudos, patiriamos vykdant veiklą, nepriskiriamą reguliuojamai veiklai.

7.4.	Komunalinių atliekų ir kitų buityje susidarančių atliekų surinkimo infrastruktūros įrengimo, priežiūros, atnaujinimo, plėtros sąnaudos.

7.5.	Komunalinių atliekų tvarkymo lėšų administravimo sąnaudos.

8.	Į Būtinąsias sąnaudas negali būti įtrauktos:

8.1.	šiukšlių ir atliekų, kurių turėtojo nustatyti neįmanoma arba kurių turėtojas neegzistuoja, tvarkymo sąnaudos;

8.2.	gaminių ar pakuočių atliekų tvarkymo ir kitos su gaminių ar pakuočių atliekų tvarkymu susijusios (įskaitant gaminių ar pakuočių atliekų surinkimo infrastruktūros įrengimo, priežiūros, atnaujinimo, plėtros) sąnaudos, kurias pagal Atliekų tvarkymo įstatymą ir (ar) Pakuočių ir pakuočių atliekų tvarkymo įstatymą turi apmokėti gamintojai ir importuotojai;

8.3.	visuomenės švietimo ir informavimo komunalinių atliekų tvarkymo klausimais sąnaudos, kurios pagal Atliekų tvarkymo įstatymą apmokamos Atliekų prevencijos ir tvarkymo programos lėšomis ir (ar) kurias pagal Pakuočių ir pakuočių atliekų tvarkymo įstatymą patiria gamintojai ir importuotojai;

8.4.	savivaldybės, administratoriaus arba atliekų tvarkytojo mokėtinos netesybos (baudos, delspinigiai).

9.	Metodikos 7 punkte nurodytų ir Taisyklėse reglamentuotų atskirų su atliekų tvarkymu susijusių veiklų būtinosios sąnaudos nustatomos pagal formulę:

BSVEIKL = PSVEIKL + KSVEIKL

Kur:

BSVEIKL – atskiros su atliekų tvarkymu susijusios veiklos būtinosios sąnaudos (Eur),

PSVEIKL – atskiros su atliekų tvarkymu susijusios veiklos būtinosios pastoviosios sąnaudos (Eur),

KSVEIKL – atskiros su atliekų tvarkymu susijusios veiklos būtinosios kintamosios sąnaudos (Eur).

10.	Nustatant Vietinės rinkliavos dydį vertinamos tik realiai vykdomos su atliekų tvarkymu susijusios veiklos bei jų sukuriamos būtinosios sąnaudos.

11.	Pastoviosios sąnaudos – tai sąnaudos, kurių dydis nekinta priklausomai nuo suteiktų komunalinių atliekų ir komunalinėms atliekoms nepriskiriamų buityje susidarančių atliekų tvarkymo paslaugų apimties.

12.	Apskaičiavus kiekvienos su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusios veiklos būtinąsias pastoviąsias sąnaudas ir jas susumavus nustatomos bendrosios būtinosios pastoviosios sąnaudos.

13.	Kintamosios sąnaudos – tai sąnaudos, kurių dydis kinta priklausomai nuo suteiktų komunalinių atliekų ir komunalinėms atliekoms nepriskiriamų buityje susidarančių atliekų tvarkymo paslaugų apimties.

14.	Apskaičiavus kiekvienos su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusios veiklos būtinąsias kintamąsias sąnaudas ir jas susumavus nustatomos bendrosios būtinosios kintamosios sąnaudos.

15.	Atskirų su atliekų tvarkymu susijusių veiklų sąnaudų ir pajamų (įvertinus jas nustatomos būtinosios sąnaudos) paskirstymą į pastoviąją ir kintamąją procentines dalis nustato Administratorius.

III SKYRIUS

BŪTINŲJŲ SĄNAUDŲ SKAIČIAVIMAS

16.	Skaičiuojant būtinąsias sąnaudas įvertinamas planuojamas susidaryti komunalinių atliekų ir komunalinėms atliekoms nepriskiriamų buityje susidarančių atliekų, pateksiančių į Šilalės rajono savivaldybės (toliau – Savivaldybė) atliekų tvarkymo sistemą, kiekis pagal atskiras komunalinių atliekų rūšis (mišrios komunalinės atliekos, atskirai surenkamos biologinės atliekos, atskirai surenkamos tekstilės atliekos, didelių gabaritų atliekų surinkimo aikštelėse priimamos ar didelių gabaritų atliekų surinkimo aikštelėse atiduodamos tvarkyti komunalinės atliekos, žaliųjų atliekų kompostavimo aikštelėse priimamos komunalinės atliekos, kitos atskirai surenkamos ar priimamos komunalinės atliekos) ir komunalinėms atliekoms nepriskiriamos buityje susidarančios atliekos, išskyrus tas, kurių tvarkymo sąnaudas teisės aktų nustatyta tvarka privalo apmokėti gamintojai ir importuotojai. Vertinamos tik Savivaldybės teritorijoje realiai vykdomos Metodikos 6 punkte įvardintos su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusios veiklos.

PIRMASIS SKIRSNIS

ATLIEKŲ SURINKIMO IR VEŽIMO SĄNAUDOS

17.	Mišrių komunalinių atliekų surinkimo ir vežimo sąnaudų skaičiavimas pagrįstas sutartyje su atliekų vežėju nustatyta šių atliekų surinkimo ir vežimo kaina. Šios sąnaudos apskaičiuojamos įvertintus pastovią mišrių komunalinių atliekų surinkimo ir vežimo kainos dalį bei planuojamą ištuštinti mišrių komunalinių atliekų konteinerių kiekį padauginus iš konteinerių ištuštinimo kainos.

18.	Mišrių komunalinių atliekų surinkimo ir vežimo sąnaudų pastovioji ir kintamoji dalys nustatomos atsižvelgiant į su sutartyje su atliekų vežėju nustatytas šių atliekų surinkimo ir vežimo kainos pastoviąją ir kintamąją dalis.

19.	Biologinių atliekų rūšiuojamojo surinkimo ir vežimo sąnaudų skaičiavimas pagrįstas sutartyje su atliekų vežėju nustatyta šių atliekų rūšiuojamojo surinkimo kaina. Šios sąnaudos apskaičiuojamos įvertinus pastovią biologinių atliekų rūšiuojamojo surinkimo kainos dalį bei planuojamą ištuštinti biologinių atliekų konteinerių kiekį padauginus iš konteinerių ištuštinimo kainos.

20.	Biologinių atliekų rūšiuojamojo surinkimo ir vežimo sąnaudų pastovioji ir kintamoji dalys nustatomos atsižvelgiant į sutartyje su atliekų vežėju nustatytas biologinių atliekų rūšiuojamojo surinkimo kainos pastoviąją ir kintamąją dalis.

21.	Komunalinių atliekų ir kitų buityje susidarančių atliekų, kurių dėl dydžio ir (ar) pavojingumo negalima mesti į mišrių komunalinių atliekų surinkimo priemones, surinkimo apvažiuojant ir vežimo sąnaudų skaičiavimas pagrįstas sutartyje su atliekų vežėju nustatyta šių atliekų surinkimo apvažiuojant kaina. Šios sąnaudos apskaičiuojamos planuojamą surinkti komunalinių atliekų ir kitų buityje susidarančių atliekų, kurių dėl dydžio ir (ar) pavojingumo negalima mesti į mišrių komunalinių atliekų surinkimo priemones, kiekį padauginus iš šių atliekų surinkimo kainos.

22.	Tekstilės atliekų rūšiuojamojo surinkimo ir vežimo (kartu su sutvarkymu) sąnaudų skaičiavimas pagrįstas sutartyje su atliekų vežėju nustatyta šių atliekų rūšiuojamojo surinkimo bei sutvarkymo kaina. Šios sąnaudos apskaičiuojamos planuojamą surinkti tekstilės atliekų kiekį padauginus iš šių atliekų surinkimo bei sutvarkymo kainos.

23.	Atliekų nuo konteinerinių aikštelių surinkimo ir vežimo sąnaudų skaičiavimas pagrįstas sutartyje su atliekų vežėju nustatyta šių atliekų surinkimo kaina. Šios sąnaudos apskaičiuojamos planuojamą nuo konteinerinių aikštelių surinkti atliekų kiekį padauginus iš šių atliekų surinkimo kainos.

ANTRASIS SKIRSNIS

REGIONINIO ATLIEKŲ TVARKYMO CENTRO KOMUNALINIŲ ATLIEKŲ TVARKYMO PASLAUGOS (REGULIUOJAMOSIOS VEIKLOS) SĄNAUDOS

24.	Mišrių komunalinių atliekų tvarkymo sąnaudų skaičiavimas pagrįstas faktiniais duomenimis apie susidarančius mišrių komunalinius atliekų kiekius Šilalės rajono savivaldybėje ir patvirtinta mišrių komunalinių atliekų tvarkymo regionine kaina. Šios sąnaudos apskaičiuojamos planuojamą surinkti ir sutvarkyti mišrių komunalinių atliekų kiekį padauginus iš šių atliekų tvarkymo regioninės kainos.

25.	Biologinių atliekų tvarkymo sąnaudų skaičiavimas pagrįstas faktiniais duomenimis apie susidarančius ir rūšiuojamuoju surinkimu surenkamus biologinių atliekų kiekius Šilalės rajono savivaldybėje ir patvirtinta biologinių atliekų tvarkymo regionine kaina. Šios sąnaudos apskaičiuojamos planuojamą rūšiuojamuoju surinkimu surinkti ir sutvarkyti biologinių atliekų kiekį padauginus iš šių atliekų tvarkymo regioninės kainos.

26.	Didelių gabaritų surinkimo aikštelėse priimamų komunalinių atliekų tvarkymo sąnaudų skaičiavimas pagrįstas faktiniais duomenimis apie susidarančius komunalinių atliekų ir kitų buityje susidarančių atliekų, kurių dėl dydžio ir (ar) pavojingumo negalima mesti į mišrių komunalinių atliekų surinkimo priemones, kiekius Šilalės rajono savivaldybėje ir patvirtinta DGASA priimamų komunalinių atliekų tvarkymo regionine kaina. Šios sąnaudos apskaičiuojamos planuojamą apvažiavimo būdu surinkti ir į DGASA atvežti komunalinių atliekų ir kitų buityje susidarančių atliekų, kurių dėl dydžio ir (ar) pavojingumo negalima mesti į mišrių komunalinių atliekų surinkimo priemones, kiekį ir planuojamą iš Šilalės rajono savivaldybės gyventojų DGASA priimti komunalinių atliekų kiekį padauginus iš šių atliekų tvarkymo regioninės kainos.

27.	Žaliųjų atliekų kompostavimo aikštelėse priimamų komunalinių atliekų tvarkymo sąnaudų skaičiavimas pagrįstas faktiniais duomenimis apie susidarančius ir į ŽAKA atvežamus žaliųjų atliekų kiekius Šilalės rajono savivaldybėje ir patvirtinta ŽAKA priimamų komunalinių atliekų tvarkymo regionine kaina. Šios sąnaudos apskaičiuojamos planuojamą iš Šilalės rajono savivaldybės gyventojų ŽAKA priimti komunalinių atliekų kiekį padauginus iš šių atliekų tvarkymo regioninės kainos.

TREČIASIS SKIRSNIS

ATLIEKŲ TVARKYMO SĄNAUDOS, PATIRIAMOS VYKDANT VEIKLĄ, NEPRISKIRIAMĄ REGULIUOJAMAI VEIKLAI

28.	Komunalinėms atliekoms nepriskiriamų buityje susidarančių atliekų tvarkymo sąnaudų skaičiavimas pagrįstas faktiniais duomenimis apie susidarančius komunalinėms atliekoms nepriskiriamų buityje susidarančių atliekų kiekius Šilalės rajono savivaldybėje ir Tauragės RATC nustatyta komunalinėms atliekoms nepriskiriamų buityje susidarančių atliekų tvarkymo kaina. Šios sąnaudos apskaičiuojamos planuojamą DGASA priimti komunalinėms atliekoms nepriskiriamų buityje susidarančių atliekų kiekį padauginus iš šių atliekų tvarkymo kainos.

KETVIRTASIS SKIRSNIS

KOMUNALINIŲ ATLIEKŲ IR KITŲ BUITYJE SUSIDARANČIŲ ATLIEKŲ SURINKIMO INFRASTRUKTŪROS ĮRENGIMO, PRIEŽIŪROS, ATNAUJINIMO, PLĖTROS SĄNAUDOS

29.	Komunalinių atliekų ir kitų buityje susidarančių atliekų surinkimo infrastruktūros įrengimo, priežiūros, atnaujinimo, plėtros sąnaudas Tauragės regiono didelių gabaritų surinkimo aikštelių eksploatavimo sąnaudos. Šių sąnaudų skaičiavimas pagrįstas praėjusių ir einamųjų metų faktinėmis Tauragės regiono didelių gabaritų aikštelių eksploatavimo sąnaudomis, sąnaudų kitimo prognozėmis ir prielaidomis. Šilalės rajono savivaldybei priskirtos Tauragės regiono didelių gabaritų surinkimo aikštelių eksploatavimo sąnaudos apskaičiuojamos Šilalės rajono savivaldybėje planuojamą surinkti mišrių komunalinių atliekų kiekį padauginus iš Tauragės RATC nustatytos Tauragės regiono didelių gabaritų surinkimo aikštelių eksploatavimo kainos.

PENKTASIS SKIRSNIS

KOMUNALINIŲ ATLIEKŲ TVARKYMO LĖŠŲ ADMINISTRAVIMO SĄNAUDOS

30.	Komunalinių atliekų tvarkymo lėšų administravimo sąnaudos – Vietinės rinkliavos administratoriaus patiriamos sąnaudos, nurodytos Atliekų tvarkymo įstatymo 305 straipsnio 2 dalyje. Vietinės rinkliavos administravimo sąnaudų skaičiavimas pagrįstas faktiniais duomenimis, galimais įstatymų ir juos įgyvendinančių teisės aktų pakeitimais, dėl kurių pasikeičia darbuotojų darbo apmokėjimas, kitais veiksniais lemiančiais komunalinių atliekų tvarkymo lėšų administravimo sąnaudų pokyčius. Šias sąnaudas sudaro:

30.1.	darbo užmokesčio sąnaudos;

30.2.	ilgalaikio turto nusidėvėjimo sąnaudos;

30.3. studijos, konsultavimo paslaugos;

30.4. vietinės rinkliavos surinkimo sąnaudos;

30.5. komunalinių paslaugų sąnaudos;

30.6. mokesčių pranešimų siuntimo sąnaudos;

30.7. kuro sąnaudos;

30.8. kitos sąnaudos;

30.9. priskirtos Tauragės RATC bendros administracinės sąnaudos.

ŠEŠTASIS SKIRSNIS

BENDROS PASTOVIOSIOS IR KINTAMOSIOS BŪTINOSIOS SĄNAUDOS

31.	Bendros pastoviosios būtinosios sąnaudos apskaičiuojamos susumavus visų su atliekų tvarkymu susijusių veiklų būtinąsias pastoviąsias sąnaudas:

BPS = PSV1 + PSV2 + .... + PSV12

Kur:

BPS – bendros pastoviosios sąnaudos (Eur),

PSV1 – 1-os veiklos pastoviosios sąnaudos (Eur),

PSV2 – 2-os veiklos pastoviosios sąnaudos (Eur),

PSV12 – 12-os veiklos pastoviosios sąnaudos (Eur).

32.	Bendros kintamosios būtinosios sąnaudos apskaičiuojamos susumavus visų su atliekų tvarkymu veiklų būtinąsias kintamąsias sąnaudas:

BKS = KSV1 + KSV2 + .... + KSV12

Kur:

BKS – bendros kintamosios sąnaudos (Eur),

KSV1 – 1-os veiklos kintamosios sąnaudos (Eur),

KSV2 – 2-os veiklos kintamosios sąnaudos (Eur),

KSV12 – 12-os veiklos kintamosios sąnaudos (Eur).

IV SKYRIUS

VIETINĖS RINKLIAVOS DYDŽIO NUSTATYMO PRINCIPAI

33.	Vietinės rinkliavos dydis turi būti apskaičiuotas toks, kad iš nekilnojamojo turto objektų savininkų arba jų įgaliotų asmenų surinktomis lėšomis būtų padengtos visos būtinosios su komunalinių atliekų ir komunalinėms atliekoms nepriskiriamų buityje susidarančių atliekų tvarkymus susijusios sąnaudos. Iš Vietinės rinkliavos pastoviosios dalies turi būti padengtos visos Savivaldybei priskirtos pastoviosios sąnaudos, iš kintamosios dalies – visos kintamosios sąnaudos.

34.	Nekilnojamojo turto objektai suskirstomi į kategorijas Savivaldybės sprendimu pasirinktinai pagal nekilnojamojo turto objekto rūšis ir (ar) jų paskirtį vadovaujantis nekilnojamojo turto objektų rūšių sąrašu, kurį pagal Lietuvos Respublikos atliekų tvarkymo 301 straipsnio 2 dalį nustato Lietuvos Respublikos aplinkos ministerija. Nekilnojamojo turto objektai paskirstyti į kategorijas vadovaujantis Lietuvos Respublikos aplinkos ministro 2013 m. vasario 20 d. įsakymu Nr. D1–150 „Dėl nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašo patvirtinimo“.

35.	Nekilnojamojo turto objektai suskirstomi į kategorijas pagal galimybę naudotis kolektyviniais arba individualiais konteineriais ir kiekvienai jų pasirenkami Vietinės rinkliavos nustatymo parametrai.

36.	Vadovaujantis Taisyklėmis ir Metodika patvirtintos nekilnojamojo turto objektų kategorijos ir pasirinkti Vietinės rinkliavos nustatymo parametrai pateikti Metodikos 1 priede.

37.	Nekilnojamojo turto objektas, kuris yra netinkamas naudoti ar gyventi arba fiziškai sunaikintas, nekilnojamojo turto savininko argumentuotu prašymu, vadovaujantis Vietinės rinkliavos nuostatais, gali būti perkeliamas į netinkamų naudoti nekilnojamojo turto objektų kategoriją (Metodikos 1 priedas, 19.3 eilutė) ir jam nustatomas minimalus Vietinės rinkliavos dydis.

V SKYRIUS

VIETINĖS RINKLIAVOS DYDŽIO NUSTATYMO TVARKA

38.	Vietinės rinkliavos nuostatuose savivaldybė nustato Vietinę rinkliavą, susidedančią iš pastoviosios ir kintamosios dedamųjų:

38.1.	pastoviąją Vietinės rinkliavos dedamąją moka visi Savivaldybės nekilnojamojo turto objektų savininkai arba jų įgalioti asmenys. Pastoviosios Vietinės rinkliavos dedamosios nemoka negyvenamų statinių, registruotų Nekilnojamojo turto registre, savininkai ar jų įgalioti asmenys, kurių statinyje yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Lietuvos Respublikos statybos įstatymo nuostatomis arba nekilnojamojo turto objektų, registruotų Nekilnojamojo turto registre, savininkai ar jų įgalioti asmenys, kurie negali naudotis nekilnojamojo turto objektu dėl įstatymų arba teismo sprendimu apribotos nuosavybės teisės į šį nekilnojamojo turto objektą.

38.2. kintamąją Vietinės rinkliavos dedamąją moka Savivaldybės nekilnojamojo turto objektų savininkai arba jų įgalioti asmenys, kuriems teikiama komunalinių atliekų paėmimo ir tvarkymo paslauga. Kintamosios Vietinės rinkliavos dedamosios nemoka nekilnojamojo turto objektų savininkai arba jų įgalioti asmenys, deklaravę, kad tam tikrą laikotarpį per einamuosius metus (ne trumpesnį kaip metų ketvirtis ir ne ilgesnį kaip metai) nebus naudojamasi nekilnojamojo turto objektu ir iš šio objekto komunalinės atliekos nebus surenkamos.

39.	Pastoviosios sąnaudos skirtingoms nekilnojamojo turto objektų kategorijoms padalinamos vadovaujantis šiais principais ir etapais:

39.1. pirmiausia pastoviosios sąnaudos padalinamos į 2 dalis: gyventojų naudojamiems nekilnojamojo turto objektams (Metodikos 1 priedas, 1, 8, 18 eilutės) ir juridinių asmenų naudojamiems nekilnojamojo turto objektams (Metodikos 1 priedas, 2-7, 9-17, 19 eilutės). Pastoviosios sąnaudos padalinamos atsižvelgiant į bendrą šių nekilnojamojo turto objektų plotą:

PSGNTO = (BPGNTO / BPVNTO) x PSs x GPK	(1)

Kur:

PSGNTO – gyventojų naudojamiems nekilnojamojo turto objektams tenkančios pastoviosios sąnaudos (Eur),

BPGNTO – gyventojų naudojamų nekilnojamojo turto objektų (išskyrus netinkamus naudoti objektus) bendras plotas (m2),

BPVNTO – visų nekilnojamojo turto objektų (išskyrus netinkamus naudoti objektus) bendras plotas (m2),

PSS – savivaldybei tenkančios pastoviosios sąnaudos (Eur),

GPK – gyventojų ir jų naudojamų nekilnojamojo turto objektų ploto santykio koeficientas.

PSJANTO = (BPJANTO / BPVNTO) x PSs x DPK	(2)

Kur:

PSJANTO – juridinių asmenų naudojamiems nekilnojamojo turto objektams tenkančios pastoviosios sąnaudos (Eur),

BPJANTO – juridinių asmenų naudojamų nekilnojamojo turto objektų (išskyrus netinkamus naudoti objektus) bendras plotas (m2),

BPVNTO – visų nekilnojamojo turto objektų (išskyrus netinkamus naudoti objektus) bendras plotas (m2),

PSS – savivaldybei tenkančios pastoviosios sąnaudos (Eur),

DPK – juridinių asmenų darbuotojų ir jų naudojamų nekilnojamojo turto objektų ploto santykio koeficientas.

39.2.	gyventojų naudojamiems nekilnojamojo turto objektams tenkančios pastoviosios sąnaudos paskirstomos kiekvienai šių objektų kategorijai (Metodikos 1 priedas, 1, 8, 18 eilutės), atsižvelgiant į gyventojų naudojimosi gyvenamosios paskirties, garažų paskirties ir sodų paskirties objektais koeficientus (Metodikos 2 priedas), kurie nustatyti pagal vidutinį gyventojų naudojimosi šiais nekilnojamojo turto objektais laiką:

PSNTOK = (BPNTOK / BPGNTO) x PSGNTO x GNKNTOK	(3)

Kur:

PSNTOK – konkrečiai gyventojams priklausančiai nekilnojamojo turto objektų kategorijai tenkančios pastoviosios sąnaudos (EUR),

BPNTOK – konkrečios nekilnojamojo turto objektų kategorijos objektų bendras apmokestinamas plotas (m2),

BPGNTO – gyventojų naudojamų nekilnojamojo turto objektų (išskyrus netinkamus naudoti objektus) bendras apmokestinamas plotas (m2),

PSGNTO – gyventojų naudojamiems nekilnojamojo turto objektams tenkančios pastoviosios sąnaudos, apskaičiuotos pagal (1) formulę (EUR),

GNKNTOK – konkrečiai gyventojams priskiriamai nekilnojamojo turto objektų kategorijai nustatytas naudojimosi turtu koeficientas.

39.3.	juridinių asmenų naudojamiems nekilnojamojo turto objektams tenkančios pastoviosios sąnaudos paskirstomos kiekvienai šių objektų kategorijai (Metodikos 1 priedas, 2-7, 9-17, 19.1, 19,2 eilutės), atsižvelgiant į vidutinį darbuotojų skaičių, tenkantį nekilnojamojo turto objektų plotui:

PSNTOK = (BPNTOK / BPJANTO) x PSJANTO x DPKNTOK	(4)

Kur:

PSNTOK – konkrečiai nekilnojamojo turto objektų kategorijai tenkančios pastoviosios sąnaudos (EUR),

BPNTOK – konkrečios nekilnojamojo turto objektų kategorijos objektų bendras plotas (m2),

BPJANTO – juridinių asmenų naudojamų nekilnojamojo turto objektų (išskyrus netinkamus naudoti objektus) bendras plotas (m2),

PSJANTO – juridinių asmenų naudojamiems nekilnojamo turto objektams tenkančios pastoviosios sąnaudos, apskaičiuotos pagal (2) formulę (EUR),

DPKNTOK – konkrečiai nekilnojamojo turto objektų kategorijai nustatytas darbuotojų ir ploto santykio koeficientas.

40.	Kiekvienai nekilnojamojo turto objektų kategorijai nustatyti darbuotojų ir ploto santykio koeficientai pateikiami Metodikos 2 priede. Kiekvienos nekilnojamojo turto objektų kategorijos darbuotojų ir ploto santykis apskaičiuotas apibendrinus Lietuvos statistikos departamento duomenis apie darbuotojų skaičių, dirbantį tam tikrose ūkio šakose, ir nekilnojamojo turto plotus priskiriamus toms ūkinėms veikloms. Koeficientai nustatyti kiekvienos nekilnojamojo turto objektų kategorijos juridinių asmenų darbuotojų ir ploto santykį palyginus su vidutiniu darbuotojų ir ploto santykiu (Lietuvos mastu ir atsižvelgiant į savivaldybės ypatumus).

41.	Pastoviąsias sąnaudas priskyrus kiekvienai nekilnojamojo turto objektų kategorijai apskaičiuojamas Vietinės rinkliavos pastoviosios dedamosios parametras, kuris naudojamas skaičiuojant kiekvienam nekilnojamojo turto objektui tenkančias pastoviąsias sąnaudas:

41.1.	Vietinės rinkliavos pastoviosios dedamosios parametro dydis gyvenamosios paskirties objektams skaičiuojamas pagal formulę:

VRPDK1 = PSGPO / APGPO	(5)

Kur:

VRPDK1 – Vietinės rinkliavos pastoviosios dedamosios parametro dydis gyvenamosios paskirties objektams (Eur / m2),

PSGPO – gyvenamosios paskirties objektams tenkančios pastoviosios sąnaudos, apskaičiuotos pagal (3) formulę (EUR),

APGPO – gyvenamosios paskirties objektų apmokestinamas plotas (m2).

41.2. Vietinės rinkliavos pastoviosios dedamosios parametro dydis gyventojų naudojamiems garažų arba sodų paskirties objektams skaičiuojamas pagal formulę:

VRPDK2 = PSNTOK / TOSNTOK	(6)

Kur:

VRPDK2 – Vietinės rinkliavos pastoviosios dedamosios parametro dydis garažų arba sodų paskirties objektams (Eur / objekt.),

PSNTOK – gyventojų naudojamiems garažų arba sodų paskirties objektams tenkančios pastoviosios sąnaudos, apskaičiuotos pagal (3) formulę (EUR),

TOSNTOK – gyventojų naudojamiems garažų arba sodų paskirties objektų nekilojamojo turto objektų skaičius (objekt.).

41.3.	Vietinės rinkliavos pastoviosios dedamosios parametro dydis juridinių asmenų naudojamiems nekilnojamojo turto objektams (išskyrus sandėliavimo paskirties objektus, žemės ūkio paskirties objektus) skaičiuojamas pagal formulę:

VRPDK3 = PSNTOK / APNTOK	(7)

Kur:

VRPDK3 – Vietinės rinkliavos pastoviosios dedamosios parametro dydis konkrečiai juridinių asmenų naudojamų nekilnojamojo turto objektų kategorijai (Eur / m2),

PSNTOK – konkrečiai nekilnojamo turto objektų kategorijai tenkančios pastoviosios sąnaudos, apskaičiuotos pagal (4) formulę (EUR),

APNTOK – konkrečios nekilnojamojo turto objektų kategorijos apmokestinamas plotas (m2).

41.4.	Vietinės rinkliavos pastoviosios dedamosios parametro dydis juridinių asmenų naudojamiems sandėliavimo paskirties objektams, žemės ūkio paskirtiems objektams skaičiuojamas pagal formulę:

VRPDP4 = PSNTOK / TOSNTOK	(8)

Kur:

VRPDP4 – Vietinės rinkliavos pastoviosios dedamosios parametro dydis sandėliavimo paskirties objektams, žemės ūkio paskirties objektams arba fermų paskirties objektams (EUR / objekt.);

PSNTOK – sandėliavimo paskirties objektams, žemės ūkio paskirties objektams tenkančios pastoviosios sąnaudos, apskaičiuotos pagal (4) formulę (EUR);

TOSNTOK – sandėliavimo paskirties objektų, žemės ūkio paskirties objektų nekilojamojo turto objektų skaičius (objekt.).

41.5.	Vietinės rinkliavos pastoviosios dedamosios parametro dydis netinkamiems naudoti nekilnojamojo turto objektams (Metodikos 1 priedas, 19.3 eilutė) nustatomas toks, kad būtų padengtos minimalios šiems objektams nustatytos Vietinės rinkliavos administravimo sąnaudos.

42.	Naudojant kintamąjį „nekilnojamojo turto objekto plotas“ (Metodikos 1 priedas) konkrečiam nekilnojamo turto objektui Vietinės rinkliavos pastovioji dedamoji nustatoma pagal formulę:

VRPD = VRPDK x APNTO	(9)

Kur:

VRPD – Vietinės rinkliavos pastovioji dedamoji konkrečiam nekilnojamo turto objektui (EUR),

VRPDK – Vietinės rinkliavos pastoviosios dedamosios parametro dydis konkrečiai nekilnojamojo turto objektų kategorijai, kuriai priskiriamas nekilnojamo turto objektas (EUR/m2),

APNTO – nekilojamojo turto objekto apmokestinamas plotas (m2).

43.	Naudojant kintamąjį „nekilnojamojo turto objektų skaičius“ (Metodikos 1 priedas) konkrečiam nekilnojamojo turto objektui Vietinės rinkliavos pastovioji dedamoji nustatoma pagal formulę:

VRPD = VRPDK x TOSNTO	(10)

Kur:

VRPD – Vietinės rinkliavos pastovioji dedamoji konkrečiam nekilnojamojo turto objektui (EUR),

VRPDK – Vietinės rinkliavos pastoviosios dedamosios parametro dydis konkrečiai nekilnojamo turto objektų kategorijai, kuriai priskiriamas nekilnojamo turto objektas (EUR / turto objekt.),

TOSNTO – nekilojamojo turto objektų skaičius (objekt.).

44.	Nekilnojamojo turto objektams, kurie naudojasi individualiu konteineriu, Vietinės rinkliavos kintamoji dedamoji nustatoma pagal naudojamų komunalinių atliekų konteinerių skaičių, tūrį ir ištuštinimo dažnį.

45.	Vietinės rinkliavos kintamąją dedamąją nustatant pagal naudojamų komunalinių atliekų konteinerių skaičių, tūrį ir ištuštinimo dažnį kiekvienam nekilnojamojo turto objektui tenkančios kintamosios sąnaudos nustatomos įvertinus konteinerio pakėlimo kainą, naudojamų konteinerių skaičių ir jų ištuštinimo dažnį (faktą):

VRKD = KPK x KS x KID	(11)

Kur:

VRKD – Vietinės rinkliavos kintamoji dedamoji (Eur),

KPK – konteinerio pakėlimo kaina (Eur / vnt.),

KS – naudojamų individualių konteinerių skaičius (vnt.),

KID – naudojamų individualių konteinerių ištuštinimo dažnis per metus (kartai).

46.	Konteinerio pakėlimo kaina nustatoma atsižvelgiant į konteinerio tūrį bei vidutinį numatomą pakėlimo metu jame esančių komunalinių atliekų svorį ir komunalinių atliekų ir komunalinėms atliekoms nepriskiriamų buityje susidarančių atliekų tvarkymo kainos kintamąją dedamąją:

KPK = KAS x KATK x KSD	(12)

Kur:

KPK – konteinerio pakėlimo kaina (Eur / vnt.),

KAS – komunalinių atliekų vidutinis svoris konteinerio pakėlimo metu (kg),

KATK – Savivaldybėje nustatyta komunalinių atliekų tvarkymo kaina (Eur / kg),

KSD – kintamųjų sąnaudų dalis visose būtinosiose komunalinių atliekų ir komunalinėms atliekoms nepriskiriamų buityje susidarančių atliekų tvarkymo sąnaudose (proc.).

47.	Individualių konteinerių ištuštinimo dažnis per metus numatomas atsižvelgiant į patvirtintas kiekvienos nekilnojamojo turto objektų kategorijos susikaupiančių mišrių komunalinių atliekų normas.

48.	Minimalus individualių konteinerių ištuštinimo dažnis negali būti mažesnis nei 70 proc. numatyto bazinio konteinerių ištuštinimo dažnio. Bazinis konteinerių ištuštinimo dažnis nustatomas atsižvelgiant į mišrių komunalinių atliekų susikaupimo normas (naudojamos 50-ame Metodikos punkte) ir naudojamų individualių konteinerių dydį / tūrį.

49. Nekilnojamojo turto objektams, kurie naudojasi kolektyviniu konteineriu, Vietinės rinkliavos kintamoji dedamoji nustatoma pagal mišrių komunalinių atliekų susidarymo normas. Šios normos nustatomos atlikus Šilalės rajono savivaldybėje surenkamų mišrių komunalinių atliekų kiekių matavimus ir apibendrinus šių matavimų rezultatus bei gali pasikeisti, atsižvelgiant į naujausių atliktų tyrimų rezultatus.

50.	Dėl skirtingų mišrių komunalinių atliekų susidarymo normų kiekvienos nekilnojamojo turto objektų kategorijos Vietinės rinkliavos kintamosios dedamosios parametro (jis naudojamas apskaičiuoti kiekvienam nekilnojamojo turto objektui tenkančias kintamąsias sąnaudas) dydis bus skirtingas bei skaičiuojamas pagal formulę:

VRKDK = ANNTO x KATK x KSD	(13)

Kur:

VRKDK – Vietinės rinkliavos kintamosios dedamosios parametro dydis (Eur/gyventojui – skaičiuojant pagal kintamąjį: gyventojų skaičius; Eur / m2 – skaičiuojant pagal kintamąjį: nekilnojamojo turto objekto plotas; Eur / turto objekt. – skaičiuojant pagal kintamąjį: nekilnojamojo turto objektų skaičius),

ANNTO – nekilojamojo turto objektų kategorijai nustatyta mišrių komunalinių atliekų susidarymo norma (kg/gyventojui – skaičiuojant pagal kintamąjį: gyventojų skaičius; kg / m2 – skaičiuojant pagal kintamąjį: nekilnojamojo turto objekto plotas; kg / turto objekt., skaičiuojant pagal kintamąjį: nekilnojamojo turto objektų skaičius),

KATK – Savivaldybėje nustatyta komunalinių atliekų tvarkymo kaina (Eur / kg),

KSD – kintamųjų sąnaudų dalis visose būtinosiose komunalinių atliekų ir komunalinėms atliekoms nepriskiriamų buityje susidarančių atliekų tvarkymo sąnaudose (proc.).

51.	Naudojant kintamąjį Gyventojų skaičius“ (Metodikos 1 priedas) kiekvienam nekilnojamojo turto objektui Vietinės rinkliavos kintamoji dedamoji nustatoma pagal formulę:

VRKD = VRKDK x GSGPO	(14)

Kur:

VRKD – Vietinės rinkliavos kintamoji dedamoji gyvenamosios paskirties objektui (EUR),

VRKDK – Vietinės rinkliavos kintamosios dedamosios kintamojo dydis gyvenamosios paskirties objektų kategorijai (Eur/gyventojui),

GSGPO – gyvenamosios paskirties objekte gyvenančių gyventojų skaičius (vnt.).

52.	Naudojant kintamąjį „nekilnojamojo turto objekto plotas“ (Metodikos 1 priedas) kiekvienam nekilnojamojo turto objektui Vietinės rinkliavos kintamoji dedamoji nustatoma pagal formulę:

VRKD = VRKDK x APNTO	(15)

Kur:

VRKD – Vietinės rinkliavos kintamoji dedamoji konkrečiam nekilnojamojo turto objektui (EUR),

VRKDK – Vietinės rinkliavos kintamosios dedamosios parametro dydis konkrečiai nekilnojamojo turto objektų kategorijai, kuriai priskiriamas nekilnojamo turto objektas (EUR / m2),

APNTO – nekilojamojo turto objekto apmokestinamas bendras plotas (m2).

53.	Naudojant kintamąjį „nekilnojamojo turto objektų skaičius“ (Metodikos 1 priedas) kiekvienam nekilnojamojo turto objektui Vietinės rinkliavos kintamoji dedamoji nustatoma pagal formulę:

VRKD = VRKDK x TOSNTO	(16)

Kur:

VRKD – Vietinės rinkliavos kintamoji dedamoji konkrečiam nekilnojamojo turto objektui (EUR),

VRKDK – Vietinės rinkliavos kintamosios dedamosios kintamojo dydis konkrečiai nekilnojamojo turto objektų kategorijai, kuriai priskiriamas nekilnojamojo turto objektas (EUR / turto objekt.),

TOSNTO – nekilojamojo turto objektų skaičius (objekt.).

54.	Vietinės rinkliavos dydis kiekvienam nekilnojamojo turto objektui apskaičiuojamas sudėjus nustatytas Vietinės rinkliavos pastoviąją dedamąją ir kintamąją dedamąją:

VR = VRPD + VRKD	(17)

Kur:

VR – konkrečiam nekilnojamojo turto objektui paskaičiuotas Vietinės rinkliavos dydis (Eur),

VRPD – konkrečiam nekilnojamojo turto objektui nustatytas Vietinės rinkliavos pastoviosios dedamosios dydis (Eur),

VRKD – konkrečiam nekilnojamojo turto objektui nustatytas Vietinės rinkliavos kintamosios dedamosios dydis (Eur).

55.	Tuo atveju, kai sukuriamos atliekos nėra siejamos su nekilnojamojo turto objektu, t.y. kai statinys yra laikinas (kioskai, paviljonai, lauko terasos ir pan.) arba atliekos yra laikino pobūdžio (renginiai, sporto varžybos, statybos ar rekonstrukcijos projektų įgyvendinimas ir pan.), statinio naudotojas arba renginio ar projekto įgyvendintojas apmokestinamas pagal naudojamų komunalinių atliekų konteinerių skaičių, tūrį ir ištuštinimo dažnį (Metodikos 1 priedo 19.4 eilutė). Komunalinių atliekų tvarkymo sąnaudos nustatomos įvertinus visą kiekvieno konteinerio ištuštinimo kainą, naudojamų konteinerių skaičių ir jų ištuštinimo dažnį (faktą):

VRLSNRPĮ = PKPK x KS x KID	(18)

Kur:

VRLSNRPĮ – Vietinė rinkliava laikino statinio naudotojui arba renginio ar projekto įgyvendintojui (Eur),

PKPK – pilna konteinerio pakėlimo kaina (Eur / vnt.),

KS – naudojamų individualių konteinerių skaičius (vnt.),

KID – naudojamų individualių konteinerių ištuštinimo skaičius (kartai).

56.	Visa konteinerio ištuštinimo kaina nustatoma atsižvelgiant į konteinerio tūrį bei numatomą pakėlimo metu jame esančių komunalinių atliekų svorį ir komunalinių atliekų ir komunalinėms atliekoms nepriskiriamų buityje susidarančių atliekų tvarkymo kainą:

PKIK = KAS x KATK	(19)

Kur:

PKIK – pilna konteinerio ištuštinimo kaina (Eur / vnt.),

KAS – komunalinių atliekų vidutinis svoris konteinerio pakėlimo metu (kg),

KATK – Savivaldybėje nustatyta komunalinių atliekų ir komunalinėms atliekoms nepriskiriamų buityje susidarančių atliekų tvarkymo kaina (Eur / kg).

57.	Tuo atveju, kai nėra galimybės priskirti individualų konteinerį, statinio naudotojas arba renginio ar projekto įgyvendintojas apmokestinamas pagal mišrių komunalinių atliekų susidarymo normas (Metodikos 1 priedo 19.4 eilutė):

VRLSNRPĮ = ANLSNRPĮ x KATK	(20)

Kur:

VRLSNRPĮ – Vietinė rinkliava laikino statinio naudotojui arba renginio ar projekto įgyvendintojui (Eur),

ANLSNRPĮ – laikino statinio naudotojui arba renginio ar projekto įgyvendintojui nustatyta susikaupiančių mišrių komunalinių atliekų norma (kg / m2 – skaičiuojant pagal laikino statinio plotą),

KATK – Savivaldybės nustatyta komunalinių atliekų ir komunalinėms atliekoms nepriskiriamų buityje susidarančių atliekų tvarkymo kaina (Eur / kg).

VI SKYRIUS

BAIGIAMOSIOS NUOSTATOS

58.	Pasibaigus einamųjų kalendorinių metų 9 mėnesiams būtinosios sąnaudos perskaičiuojamos kitiems kalendoriniams metams. Būtinosios sąnaudos perskaičiuojamos atsižvelgiant į einamųjų kalendorinių metų 1-9 mėn. faktines ir 10-12 mėn. prognozuojamas sąnaudas, numatomas atliekų surinkimo ir vežimo kainas, sąnaudų ir mokesčių pokyčius, naujų komunalinių atliekų tvarkymo priemonių įgyvendinimą. Jeigu apskaičiuojant einamųjų kalendorinių metų būtinąsias sąnaudas tų kalendorinių metų pabaigoje paaiškėja, kad iš anksto apskaičiuotos būtinosios sąnaudos skiriasi nuo faktinių tų kalendorinių metų sąnaudų (faktinės sąnaudos didesnės arba mažesnės už apskaičiuotas iš anksto sąnaudas), skirtumas išlyginamas apskaičiuojant kitų kalendorinių metų būtinąsias sąnaudas.

59.	Pasibaigus einamųjų kalendorinių metų 9 mėnesiams apmokestinimo parametrų dydžiai perskaičiuojami ateinantiems kalendoriniams metams. Perskaičiuojant apmokestinimo parametrų dydžius (nekilnojamojo turto objektų kategorijų plotai, nekilnojamojo turto objektų skaičius), naudojami praėjusių pilnų kalendorinių metų faktiniai Vietinės rinkliavos administravimo informacinėje sistemoje sukaupti duomenys.

60.	Perskaičiavus būtinąsias su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusias sąnaudas, Vietinės rinkliavos dydis gali būti perskaičiuojamas, jei būtinosios sąnaudos skiriasi daugiau nei 5 proc. nuo dabar galiojančio Vietinės rinkliavos dydžio įsigaliojimo pradžios.

61.	Vietinės rinkliavos dydis turi būti perskaičiuojamas kartą per metus, jeigu ATĮ 302 straipsnio 7 dalyje nustatyta tvarka pakoreguota regioninė kaina.

62.	Vietinės rinkliavos dydis gali būti perskaičiuojamas kartą per metus, praėjus ne mažiau kaip 12 mėnesių nuo dabar galiojančio Vietinės įmokos dydžio įsigaliojimo pradžios, jei metinis vartotojų kainų indeksas yra lygus 110 ar didesnis ir jei prognozuojant sąnaudas neįvertintas galimas metinis vartojimo prekių ir paslaugų kainų pokytis.

63.	Sprendimą dėl perskaičiuoto Vietinės rinkliavos dydžio taikymo pradžios ir trukmės priima Savivaldybės taryba.

64.	Savivaldybės taryba, patvirtindama naujus Vietinės rinkliavos dydžius, turi įvertinti, ar jų mokama suma už paslaugas neviršys 1 proc. vidutinių mėnesio statistinių Šilalės rajono savivaldybės namų ūkio pajamų. Jeigu apskaičiuotas naujas Vietinės rinkliavos dydis viršija 1 proc. vidutinių mėnesio statistinių Šilalės rajono savivaldybės namų ūkio pajamų, Savivaldybė iš naujo turi įvertinti komunalinių atliekų tvarkymo lėšų administravimo sąnaudas ir perskaičiuoti Vietinės rinkliavos dydį, kad jis neviršytų 1 proc. vidutinių mėnesio statistinių Šilalės rajono savivaldybės namų ūkio pajamų.

_____________________________

Šilalės rajono savivaldybės vietinės už

komunalinių ir komunalinėms atliekoms

nepriskiriamų buityje susidarančių atliekų

tvarkymą dydžio nustatymo metodikos

1 priedas

NEKILNOJAMOJO TURTO OBJEKTŲ KATEGORIJOS IR

VIETINĖS RINKLIAVOS DEDAMŲJŲ PARAMETRAI

Nekilnojamo turto objektų kategorijos	Vietinės rinkliavos pastovioji dedamoji	Vietinės rinkliavos kintamoji dedamoji

Naudojamas individualus konteineris	Naudojamas kolektyvinis konteineris
1	Gyvenamosios paskirties objektai	NT objekto plotas (maksimalus apmokestinamas plotas – 100 m2), m2	Konteinerių skaičius, tūris ir ištuštinimo dažnis (min. 70 proc. numatyto bazinio konteinerio ištuštinimo dažnio)	Gyventojų skaičius, vnt.
2	Viešbučių paskirties objektai	NT objekto plotas, m2

NT objekto plotas, m2
3	Administracinės paskirties objektai	NT objekto plotas, m2

NT objekto plotas, m2
4	Prekybos paskirties objektai	NT objekto plotas, m2

NT objekto plotas, m2
5	Paslaugų paskirties objektai	NT objekto plotas, m2

NT objekto plotas, m2
6	Maitinimo paskirties objektai	NT objekto plotas, m2

NT objekto plotas, m2
7	Transporto, garažų (išskyrus individualių (bendrijų) garažų) paskirties objektai	NT objekto plotas, m2

NT objekto plotas, m2
8	Individualių (bendrijų) garažų paskirties objektai	NT objektų skaičius, vnt.

NT objektų skaičius, vnt.
9	Gamybos, pramonės paskirties objektai	NT objekto plotas, m2

NT objekto plotas
10	Sandėliavimo paskirties objektai	NT objektų skaičius, vnt.

NT objektų skaičius, vnt.
11	Kultūros paskirties objektai	NT objekto plotas, m2

NT objekto plotas, m2
12	Mokslo paskirties objektai	NT objekto plotas, m2

NT objekto plotas, m2
13	Gydymo paskirties objektai	NT objekto plotas, m2

NT objekto plotas, m2
14	Poilsio paskirties objektai	NT objekto plotas, m2

NT objekto plotas, m2
15	Sporto paskirties objektai	NT objekto plotas, m2

NT objekto plotas, m2
16	Religinės paskirties objektai	NT objekto plotas, m2

NT objekto plotas, m2
17	Specialiosios paskirties objektai	NT objekto plotas, m2

NT objekto plotas, m2
18	Sodų paskirties objektai	NT objektų skaičius, vnt.

NT objektų skaičius, vnt.
19	Kiti objektai

NT objekto plotas, m2
19.1	Žemės ūkio paskirties objektai	NT objektų skaičius, vnt.

NT objektų skaičius, vnt.
19.2	Kiti neįvardinti objektai	NT objekto plotas, m2

NT objekto plotas, m2
19.3	Netinkami naudoti NT objektai	NT objektų skaičius, vnt.	-	-
19.4	Laikino statinio naudotojai, renginių ar projektų įgyvendintojai (kai sukuriamos atliekos nėra siejamos su NT objekto)	-	Konteinerių skaičius, tūris ir ištuštinimo dažnis (visa kaina)	-

____________________

Šilalės rajono savivaldybės vietinės už

komunalinių ir komunalinėms atliekoms

nepriskiriamų buityje susidarančių atliekų

tvarkymą dydžio nustatymo metodikos

2 priedas

GYVENTOJŲ BEI DARBUOTOJŲ IR JŲ NAUDOJAMŲ NEKILNOJAMOJO TURTO OBJEKTŲ PLOTO SANTYKIO KOEFICIENTAI

Nekilnojamojo turto objektai	Gyventojų / darbuotojų skaičius, tenkantis NT objekto 100 m2 ploto	Darbuotojų ir ploto santykio koeficientas
Gyventojų naudojami NT objektai	2,47	1,25
Juridinių asmenų naudojami NT objektai	1,16	0,59
Vidurkis (bazinis koeficientas)	1,97	1,00

GYVENOJŲ NAUDOJIMOSI NEKILNOJAMOJO TURTO OBJEKTAIS KOEFICIENTAI

Nekilnojamojo turto objektų grupės	Naudojimosi NT objektu koeficientas
Gyvenamosios paskirties objektai	1,03
Garažų paskirties objektai	0,10
Sodų paskirties objektai	0,26

NEKILNOJAMOJO TURTO OBJEKTŲ GRUPĖMS NUSTATYTI DARBUOTOJŲ IR PLOTO SANTYKIO KOEFICIENTAI

Nekilnojamojo turto objektų grupės	Darbuotojų skaičius, tenkantis NT objekto 100 m2 ploto	Darbuotojų ir ploto santykio koeficientas
Viešbučių paskirties objektai	2,97	2,57
Administracinės paskirties objektai	2,56	2,21
Prekybos paskirties objektai	2,97	2,57
Paslaugų paskirties objektai	2,97	2,57
Maitinimo paskirties objektai	2,97	2,57
Transporto paskirties objektai	0,80	0,69
Gamybos, pramonės paskirties objektai	0,80	0,69
Sandėliavimo paskirties objektai	0,80	0,69
Kultūros paskirties objektai	1,58	1,37
Mokslo paskirties objektai	1,58	1,37
Gydymo paskirties objektai	3,67	3,17
Poilsio paskirties objektai	2,97	2,57
Sporto paskirties objektai	1,58	1,37
Religinės paskirties objektai	0,63	0,54
Specialiosios paskirties objektai	0,63	0,54
Žemės ūkio paskirties objektai	0,80	0,22
Kiti neįvardinti objektai	1,31	1,13
Vidurkis (bazinis koeficientas)	1,16	1,00

______________________